CELEX: 32005R0266
Language: sk
Date: 2005-02-17
Title: Nariadenie Komisie (ES) č. 266/2005 zo 17. februára 2005 týkajúce sa zatriedenia určitých druhov tovaru do kombinovanej nomenklatúry

18.2.2005   
            
            
               SK
            
            
               Úradný vestník Európskej únie
            
            
               L 47/3
            
         
      NARIADENIE KOMISIE (ES) č. 266/2005
   zo 17. februára 2005
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, priloženej k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod kód KN uvedený v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru, vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod kód KN uvedený v stĺpci 2.
   Článok 2
   Na záväzné informácie o nomenklatúrnom zatriedení tovaru, vydané colnými orgánmi členských štátov, ktoré nie sú v súlade s týmto nariadením, sa možno odvolávať naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom odo dňa jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. februára 2005
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 1989/2004 (Ú. v. EÚ L 344, 20.11.2004, s. 5).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené Aktom o pristúpení z roku 2003.
   
      PRÍLOHA
      
                  Opis tovaru
               
               
                  Zatriedenie
                  kód KN
               
               
                  Dôvody
               
            
                  (1)
               
               
                  (2)
               
               
                  (3)
               
            
                  Obuv pokrývajúca prsty a bruško pod palcom chodidla, ponechávajúca pätu a viac než polovicu chodidla odkrytú, so zvrškom z usne podšitým textíliou na vnútornej strane a s vonkajšou podrážkou z usne, so stielkou s dĺžkou menšou ako 24 cm. Upevňuje sa k chodidlu dvoma elastickými pásmi, ktoré sa obtáčajú okolo päty.
                  (Obuv určená na rytmickú gymnastiku)
                  (Pozri fotografie č. 633 A a 633 B) (1)
                  
               
               
                  6403 59 91
               
               
                  Zatriedenie sa riadi ustanoveniami všeobecných pravidiel 1 a 6 na interpretáciu kombinovanej nomenklatúry, poznámky 3 b) k 64. kapitole a znením kódov KN 6403, 6403 59 a 6403 59 91.
                  Použitím všeobecného pravidla 1 na interpretáciu kombinovanej nomenklatúry termín „vonkajšia podrážka“, ako je uvedené okrem iného v položke 6403, znamená tú časť obuvi, ktorá je v kontakte so zemou, keď sa používa. Pozri aj vysvetlivku harmonizovaného systému k 64. kapitole, všeobecne, (C).
                  Keďže pri rytmickej gymnastike sa môže dotýkať zeme iba bruško pod palcom nohy, zodpovedajúca časť obuvi je jedinou časťou v kontakte so zemou pri používaní a môže sa preto považovať za „vonkajšiu podrážku“, ako je uvedené v 64. kapitole. Okrem toho objektívne vlastnosti (napr. strih a materiál) výrobku vedú k záveru, že sa nemôže používať na žiadne iné účely než ako obuv určená na rytmickú gymnastiku.
               
            
         
      
         
      
         (1)  Fotografie slúžia len na informačné účely.